ԱՄՓՈՓԱԹԵՐԹ
    
««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ   ԵՎ  ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ»  ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

ՀՀ վարչապետի աշխատակազմի ղեկավարի 10.07.2026թ․ N 02/16.5/23635-2026 գրությամբ ներկայացված ««Հայաստանի Հանրապետության 2026 թվականի պետական բյուջեի մասին» օրենքում և Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ և լրացումներ կատարելու մասին»  ՀՀ կառավարության որոշման նախագծի վերաբերյալ, որով առաջարկվում է 1049 ծրագրի «21001. Պետական նշանակության ավտոճանապարհների հիմնանորոգում» և «21020. Պետական նշանակության ավտոճանապարհների միջին նորոգում» միջոցառումների գծով ՀՀ կառավարության ներքո նախատեսված չբաշխված միջոցներից 1,615.4 մլն դրամ (համապատասխանաբար 1,507.6 մլն դրամ և 107.8 մլն դրամ) հատկացնել ՀՀ Արագածոտնի, ՀՀ Գեղարքունիքի, ՀՀ Լոռու, ՀՀ Շիրակի, ՀՀ Սյունիքի և ՀՀ Տավուշի մարզպետների աշխատակազմերին՝ դեպի կլաստերային դպրոցներ տանող ճանապարհների հիմնանորոգման/միջին նորոգման շինարարական աշխատանքների և տեխնիկական հսկողության ծառայությունների ձեռքբերման նպատակով (9 ճանապարհների հիմամորոգման, 5 ճանապարհների ասֆալտապատման, 1 ճանապարհի նորոգման աշխատանքների իրականացում), հայտնում ենք հետևյալը.
Նախագծի հավելված 6-ի գնումների պլանի (ՀՀ Լոռու մարզպետի աշխատակազմի հատված) 1049 ծրագրի 21001 միջոցառմամբ «ԲՄ» գնման ձևով 45231177/505, 45231177/506 և 45231177/507 «ճանապարհների վերանորոգման աշխատանքներ» ԳՄԱ կոդերով գնման առարկաների տողերով նախատեսվում է ֆինանսական միջոցների հատկացումներ, այնինչ ՀՀ էլեկտրոնային գնումների համակարգում առկա տեղեկատվության համաձայն՝ ՀՀ Լոռու մարզպետի աշխատակազմի 2026թ. գնումների պլանում բացակայում են վերոնշյալ գնման ձևով առարկաները, ուստի անհրաժեշտ է ճշտել անհամապատասխանությունները:
	





















-Ընդունվել է
Կատարվել է անհրաժեշտ փոփոխությունը։




